paragraph_text: Jackson je 5. ožujka 2009. godine najavio turneju na konferenciji za novinare koja se održala u areni. Menadžerska grupa AEG Live koja je bila promotor koncerata, objavila je promotivni video koji je napravio veliki komercijalni uspjeh, postavivši rekord za britansku televizijsku kuću ITV. Pokazao se veliki interes za Jacksonovu prvu turneju nakon HIStory World Tour, koja je završila 1997. godine, dok su sami nastupi najavljivali jedan od najvažnijih glazbenih događaja u godini. Koncertima bi prisustvovalo više od milijun obožavatelja. Randy Phillips, predsjednik i izvršni direktor AEG Livea, izjavio je da bi od prvih 10 koncerata sam Jackson zaradio oko £50 milijuna eura. Prvo je bilo najavljeno 10 koncerata, međutim potražnja za ulaznicama je bila tolika da je na kraju dogovoreno 50 koncerata. Ulaznice su se prodale u rekordnom vremenu, a AEG Live je izjavio da ih je Jackson moga prodati još mnogo više. Jacksonu se također povećala i prodaja albuma od najave turneje.